Cartagena

Cartagena on kaupunki Pohjois-Kolumbiassa, Karibian meren rannalla. Se on jakautunut karkeasti ottaen kahteen osaan; isoon moderniin kaupunkiin, jossa sijaitsee ostoskeskuksia ja hotelleja, ja hieman syrjempänä sijaitsevaan vanhaan kaupunkiin, jossa sijaitsee suurin osa halvoista hostelleista. == Näe == Playa Blanca. Ranta on päivisin turistien ja paikallisten myyjien suosiossa. Rannalla toimii ainakin yksi ravintola yömyöhään. Rannalla ei ole suihkuja, eikä asutusta, eikä myöskään yövalaistusta, siksi se lieneekin vielä toistaiseksi kristallinkirkas ja koskemattoman oloinen. Rannalle kulkee sekä isoja laivoja, jotka kiertävät aquarumin (kalaeläintarha) kautta, että runsaasti pienempiä laivoja. Kalliimmat laivat lähtevät tiettyyn aikaan Cartagenan satamasta, mutta paikallisilta voi myös kysyä kyytiä pienemmillä laivoilla. Vastoin paikallisten mahdollisia muita väitteitä, Playa Blancalta kulkee myös useita laivoja pois joka päivä, eikä menopaluulipun hankinta ole tarpeellista. == Nuku == Playa Blancalla voi yöpyä erittäin edullisissa "hostelleissa", jotka ovat lähinnä riippumattoja ja muutamia pieniä majoja.